****

****

**Ekonomski fakultet u Osijeku u suradnji s Hrvatskom udrugom poslodavaca, a na temelju potpisanog Sporazuma o znanstvenoj i stručnoj suradnji, raspisuje**

**NATJEČAJ**

**za obavljanje studentske stručne prakse - 54 studenta**

**A OPĆI UVJETI NATJEČAJA**

Ekonomski fakultet u Osijeku objavljuje Natječaj za izbor 54 studenta završne godine svih smjerova diplomskog studija Ekonomskog fakulteta u Osijeku za obavljanje studentske stručne prakse u 2014. godini, ljetni semestar, u trajanju od najviše 4 radna tjedna u članicama Hrvatske udruge poslodavaca. Ekonomski fakultet u Osijeku potpisao je 21. ožujka 2014. godine Sporazum o znanstvenoj i stručnoj suradnji s Hrvatskom udrugom poslodavaca, a ovaj natječaj jedan je od dogovorenih oblika suradnje. Motiv ovog natječaja je približiti studente poslovnim procesima i iskustvima poduzeća iz okruženja kako bi prikupili dodatna, praktična znanja i vještine, ali i poduzećima omogućiti priljev novih i svježih ideja kojima studenti raspolažu.

Studenti ostaju upisani na svojoj matičnoj ustanovi za vrijeme trajanja studentske stručne prakse i dužni su nastaviti ispunjavati svoje obveze na studiju. Stručna praksa će se obavljati u zainteresiranim članicama Hrvatske udruge poslodavaca, regija Slavonija i Baranja. Potvrdu o obavljenoj studentskoj stručnoj praksi izdaje Ekonomski fakultet u Osijeku, a na potvrdi će biti navedena i informacija o poslovima studentske stručne prakse kao i poduzeće koje je primilo studenta/studenticu na stručnu praksu.

**B UVJETI ZA PRIJAVU NA NATJEČAJ**

1. Student mora biti polaznik završne - 2. godine diplomskog studija na Ekonomskom fakultet u Osijeku, neovisno o izabranom studijskom smjeru i neovisno o statusu studenta (izvanredni i redoviti studenti).
2. Prosjek ocjena prve godine diplomskog studija mora biti najmanje 3,5.
3. Student mora imati regulirano obvezno zdravstveno osiguranje za vrijeme obavljanja prakse.

**C KRITERIJI ZA IZBOR STUDENTA/STUDENTICE**

1. Podudaranost studijskog smjera s potrebama članica Hrvatske udruge poslodavaca.
2. Visina prosjeka ocjena studenta.
3. Dodatne aktivnosti studenata tijekom studija.
4. Procjena motivacije i interesa studenata.

**D POSTUPAK PRIJAVE**

1. Popunjeni obrazac *Prijavnica za obavljanje studentske stručne prakse*.
2. Ovjereni prijepis svih položenih ocjena prve studijske godine diplomskog studija s izračunatim prosjekom - *Zamolba Referadi o izdavanju potvrde*.
3. Životopis - *European CV format*.
4. Preslika važeće osobne iskaznice.

**E OSTALO**

Izabrani studenti dužni su se prije odlaska i po povratku sa studentske prakse pridržavati procedure (o kojoj će biti obaviješteni) i javiti se nadležnoj osobi kako bi dobili sve potrebne informacije o studentskoj praksi, ali i predali izvješće o obavljenoj stručnoj praksi. Prijavom na natječaj studenti pristaju da se njihovo ime, eventualno, objavi na popisu izabranih kandidata ili na listi čekanja, kao i u promocijske svrhe matične ustanove u budućim aktivnostima.

Osoba za kontakt: doc.dr.sc. Nataša Drvenkar, e-mail: natasad@efos.hr

Popunjeni obrazac „Prijavnica za obavljanje studentske stručne prakse“ uz svu potrebnu dokumentaciju dostavite poštom ili osobno, najkasnije do 09. lipnja 2014. godine (uključivo) na

**Ekonomski fakultet u Osijeku**

**Gajev trg 7, HR-31000 Osijek**

**Ured za suradnju s gospodarstvom**

**S naznakom „Prijava na natječaj za obavljanje studentske stručne prakse“**